ભાડે રાખવા સહિતની જવાબદારી ધાણેજ મગફળી કૌભાંડના આરોપી મગન જાલાવાડિયાની હતી. બંને ગોડાઉનમાં લાગેલી આગમાં કરોડો રૂપિયાની મગફળી સળગીને ખાક થઇ ગઇ હતી. બંને ઘટનામાં ફાયરબ્રિગેડ સ્ટાફે ત્વરિત કામગીરી કરી મગફળીનો મોટો જથ્થો બચાવી લીધો હતો. બંને વખતે રાજકોટ જિલ્લા કલેક્ટર, જિલ્લા પોલીસ વડા, ગુજકેટ-નાફેડના અધિકારીઓ અને બંને કેસની તપાસ ચલાવનારસીઆઇડી ક્રાઇમના ડીઆઇજી દીપાંકર ત્રિવેદી સ્થળ પર પહોંચ્યા હતા. તમામ અધિકારીઓ અને તપાસ એજન્સીના અધિકારીઓએ સ્થળ પર કરેલા પંચનામામાં સ્પષ્ટપણે નોંધ્યું હતું કે, બચી ગયેલા મગફળીના જથ્થામાં મોટા પ્રમાણમાં માટી-કાંકરાનો જથ્થો છે તેમજ મગફળી હલકી ગુણવત્તાવાળી છે.